Rafael de Diego

Rafael de Diego Larrañaga (Getaria, Gipuzkoa, 1944ko maiatzaren 7-Luanco, Asturias, Espainia, 1982ko abuztuaren 17) futbolari profesionala izan zen.

Biografia 
Getarian jaioa, lanbidez kimikari zen. Futbol profesionalean 1963an Errealarekin hasi zen. Bere postua taldean aurrelariarena zen. Donostiako taldean bi denboraldi egin zituen. Ondoren beste taldeak ezagutu zituen, tartean Real Oviedo, Real Madril, Sevilla F. C., Español...

1978an, futbol mundua jokalari gisa utzi zuenean, kimika industriaren munduan aritu zen. Halaber, Real Oviedo taldearen kirol zuzendaria izan zen. Oviedon bizi zen eta bere emaztea, Marta Álvarez, hangoa zen.

Luancoko jatetxe batean, El Bodegón izenekoa, gertatutako eztanda batek futbolaria, haren ama, emaztea eta bi seme-alaba hil zituen; Marta alaba etxeko bakarra izan zen bizirik atera zena. Haiekin batera etxeko langilea eta gonbidatu bat hil ziren. Istripuan, goizeko bostak hamar gutxitan izana, hamaika pertsona hil ziren eta beste hainbeste zaurituak izan ziren. Espainiako Barne Ministerioaren arabera eztanda jatetxean gertatutako propano isuriak eragin zuen. Jatetxearekin batera inguruko etxeek kalte handiak izan zituzten.

Taldeak

Erreferentziak

Kanpo estekak 
 : BDFutbol fitxa
 : Istripuari buruzko informazioa.

Getariarrak (Gipuzkoa)
Gipuzkoako gizon futbolariak
Real Sociedadeko 1960 hamarkadako jokalariak
Real Madrideko futbolariak
Sevilla Futbol Clubeko futbolariak
RCD Espanyoleko futbolariak
Istripuetan hildakoak
Sporting de Gijóngo futbolariak